CELEX: 31983R1259
Language: el
Date: 1983-05-20 00:00:00
Title: Κανονισμός (ΕΟΚ) αριθ. 1259/83 της Επιτροπής της 20ής Μαΐου 1983 για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος από τις 23 Μαΐου 1983

Avis juridique important

|

31983R1259

Κανονισμός (ΕΟΚ) αριθ. 1259/83 της Επιτροπής της 20ής Μαΐου 1983 για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος από τις 23 Μαΐου 1983  

Επίσημη Εφημερίδα αριθ. L 133 της 21/05/1983 σ. 0045 - 0047

***** ΚΑΝΟΝΙΣΜΟΣ (ΕΟΚ) αριθ. 1259/83 ΤΗΣ ΕΠΙΤΡΟΠΗΣ  της 20ής Μαΐου 1983  για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος από τις 23 Μαΐου 1983  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 6 παράγραφος 5 υπό γ),  Εκτιμώντας:  ότι σύμφωνα με τον κανονισμό (ΕΟΚ) αριθ. 1213/83 του Συμβουλίου (2), ο οποίος καθορίζει τις τιμές παρέμβασης για την περίοδο εμπορίας 1983/84, είναι αναγκαίο να καθοριστούν, στην παρούσα κατάσταση της αγοράς, οι τιμές για τις αγορές από τους οργανισμούς παρέμβασης των σφαγίων και ημισφαγίων που τους προσφέρονται·  ότι πρέπει να καθοριστούν τα ανώτατα όρια των τιμών αγοράς σε επίπεδο που αντιστοιχεί στην τιμή παρέμβασης χρησιμοποιώντας τους συντελεστές που καθορίστηκαν από τον κανονισμό (ΕΟΚ) αριθ. 2226/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1258/83 (4)·  ότι τα κατώτατα και ανώτατα όρια των τιμών αγοράς πρέπει να καθορίζονται κατά τρόπο που να επιτρέπει στους οργανισμούς παρέμβασης να λαμβάνουν υπόψη τις διάφορες αξίες του κρέατος ανάλογα με την ηλικία, το βάρος, τη διάπλαση και την κατάσταση πάχυνσης των ζώων·  ότι πρέπει να καταργηθεί ο κανονισμός (ΕΟΚ) αριθ.894/83 της Επιτροπής της 15ης Απριλίου 1983 για τον καθορισμό των τιμών αγοράς στην παρέμβαση σφαγίων και ημισφαγίων στον τομέα του βοείου κρέατος από τις 18 Απριλίου 1983 (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 23 Μαΐου 1983 οι οργανισμοί παρέμβασης αγοράζουν τα σφάγια ή ημισφάγια που τους προσφέρονται, σύμφωνα με τους όρους που καθορίζονται στον κανονισμό (ΕΟΚ) αριθ. 2226/78, σε τιμές που κυμαίνονται μέσα στα όρια που καθορίζονται για κάθε προϊόν στο παράρτημα, ανάλογα με την ηλικία, το βάρος, τη διάπλαση και την κατάσταση πάχυνσης των ζώων από τα οποία προέρχονται.  Είναι δυνατόν να αποτελέσουν το αντικείμενο αγοράς στην παρέμβαση, σύμφωνα με τις διατάξεις που αναφέρονται ανωτέρω, μόνον κρέατα που προέρχονται από άρρενα ζώα.  Άρθρο 2  Ο κανονισμός (ΕΟΚ) αριθ. 894/83 καταργείται.  Άρθρο 3  Ο παρών κανονισμός αρχίζει να ισχύει στις 23 Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 132 της 21. 5. 1983, σ. 12.  (3) ΕΕ αριθ. L 261 της 26. 9. 1978, σ. 5.  (4) Βλέπε σ. 42 της παρούσας Επίσημης Εφημερίδας.  (5) ΕΕ αριθ. L 97 της 16. 4. 1983, σ. 23.